2014. gada  18. martā Noteikumi Nr. 145

Rīgā (prot. Nr. 17 12. §)

**Grozījumi Ministru kabineta 2009. gada 12. maija** **noteikumos** **Nr. 425 "Reliģiskās savienības (baznīcas) garīdznieku saraksta iesniegšanas un aktualizācijas kārtība"**

Izdoti saskaņā ar

Septītās Dienas Adventistu Latvijas

draudžu savienības likuma

16. panta pirmo daļu,

Latvijas Baptistu Draudžu Savienības

likuma 16. panta pirmo daļu,

Latvijas Apvienotās Metodistu Baznīcas likuma

13. panta pirmo daļu,

Latvijas Vecticībnieku Pomoras Baznīcas likuma

13. panta pirmo daļu,

Rīgas ebreju reliģiskās draudzes likuma

14. panta trešo daļu,

Latvijas Pareizticīgās Baznīcas likuma

18. panta pirmo daļu,

Latvijas evaņģēliski luteriskās Baznīcas likuma

16. panta pirmo daļu un

likuma "Par Latvijas Republikas un Svētā Krēsla līgumu"

1.2panta pirmās daļas 3. punktu

Izdarīt Ministru kabineta 2009. gada 12. maija noteikumos Nr. 425 "Reliģiskās savienības (baznīcas) garīdznieku saraksta iesniegšanas un aktualizācijas kārtība" (Latvijas Vēstnesis, 2009, 75. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar Septītās Dienas Adventistu Latvijas draudžu savienības likuma 16. panta pirmo daļu, Latvijas Baptistu Draudžu Savienības likuma 16. panta pirmo daļu, Latvijas Apvienotās Metodistu Baznīcas likuma 13. panta pirmo daļu, Latvijas Vecticībnieku Pomoras Baznīcas likuma 13. panta pirmo daļu, Rīgas ebreju reliģiskās draudzes likuma 14. panta trešo daļu, Latvijas Pareizticīgās Baznīcas likuma 18. panta pirmo daļu, Latvijas evaņģēliski luteriskās Baznīcas likuma 16. panta pirmo daļu un likuma "Par Latvijas Republikas un Svētā Krēsla līgumu" 1.2panta pirmās daļas 3. punktu".

2. Aizstāt 1. punktā vārdus "un Rīgas ebreju reliģiskā draudze" ar vārdiem "Rīgas ebreju reliģiskā draudze un Katoļu Baznīcas diecēzes bīskaps vai amatpersona, kura viņu aizvieto".

3. Papildināt 2. punktu aiz vārdiem "Reliģiskā savienība (baznīca) likumā" ar vārdiem "un šajos noteikumos".

4. Papildināt 6. punktu aiz vārdiem "Ja reliģiskā savienība (baznīca) likumā" ar vārdiem "un šajos noteikumos".

5. Papildināt noteikumus ar 9. punktu šādā redakcijā:

 "9. Katoļu Baznīcas diecēzes bīskaps vai amatpersona, kura viņu aizvieto, līdz 2014. gada 31. decembrim paziņo Tieslietu ministrijai šo noteikumu 2. punktā minētās ziņas."

Ministru prezidente Laimdota Straujuma

Tieslietu ministre,

vides aizsardzības un

reģionālās attīstības ministra

pienākumu izpildītāja Baiba Broka